== Arkæologiske kilder ==
Mange genstande der kan relateres til Thor, er blevet fundet over hele Nordeuropa, de omfatter både billeder, der forestiller mytologiske situationer, runeindskrifter, og smykker formet som Mjølner. Fra 600-tallet stammer en [[fibula (spænde)|fibula]] formet som et menneske, den blev fundet i Nordendorf, nær [[Augsburg]] og bærer en inskription på [[ældre futhark]], hvor bl.a. navnet ''Donar'' indgår, hvilket er det vestgermanske navn for Thor. I [[Religionsskiftet i Norden|overgangen til kristendommen]] blev amuletter formet som thorshamre meget populære. Mange af dem er blevet fundet i grave, og er udformet så de kan bæres i en kæde. Spredningen i disse fund af denne type viser en tendens til, at thorshamrerne var mest udbredte i områder med en stærk kristen indflydelse, især sydlige Norge, Danmark og sydøstlige Sverige.<ref name=TURVPETRMYTHRELI>[[Gabriel Turville-Petre|Turville-Petre]], ''E.O.G. Myth and Religion of the North: The Religion of Ancient Scandinavia''. London: Weidenfeld and Nicolson, 1964. p83</ref> I slutningen af 900-tallet er der en ensartethed i udformningen af disse hamre, som viser at de sandsynligvis fungerede som ”modsymbol” til det kristne [[krucifiks|kors]].
Religion